|  |  |
| --- | --- |
| ГРБОВИ ЗА МЕМОРАНДУМ | Република СербияАвтономна Покраїна Войводина**Покраїнски секретарият за образованє, предписаня,****управу и национални меншини – национални заєднїци**Булевар Михайла Пупина 16, 21000 Нови СадТ: +381 21 487 48 67 ; 487 42-41ounz@vojvodinа.gov.rs |
|  | ЧИСЛО: 128-451-313/2021-01 | ДАТУМ: 24.2.2021. |

На основи члена 5. Покраїнскей скупштинскей одлуки о додзельованю буджетних средствох за финансованє и софинансованє програмних активносцох и проєктох у обласци основного и штреднього образованя и воспитаня и школярского стандарду у Автономней Покраїни Войводини („Службени новини АПВ“, число 14/15 и 10/17), члена 3. Правилнїка о додзельованю буджетних средствох Покраїнского секретарияту за образованє, предписаня, управу и национални меншини ‒ национални заєднїци за финансованє и софинансованє програмох и проєктох у обласци основного и штреднього образованя и воспитаня у Автономней Покраїни Войводини („Службени новини АПВ“, число 10/20), а у вязи зоз Покраїнску скупштинску одлуку о буджету Автономней Покраїни Войводини за 2021. рок („Службени новини АПВ“, число 66/20), Покраїнски секретарият за образованє, предписаня, управу и национални меншини – национални заєднїци розписує

**КОНКУРС**

 **ЗА ФИНАНСОВАНЄ И СОФИНАНСОВАНЄ ПРОЄКТОХ У ОБЛАСЦИ ДЗВИГАНЯ КВАЛИТЕТУ ОБРАЗОВНО-ВОСПИТНОГО ПРОЦЕСУ ШТРЕДНЬОГО ОБРАЗОВАНЯ – ТРОШКИ УЧАСТВОВАНЯ ШТРЕДНЇХ ШКОЛОХ ЗОЗ ШЕДЗИСКОМ У АП ВОЙВОДИНИ НА EXPOONLINE САЙМУ ОБРАЗОВАНЯ** „**ДРАГОКАЗИ**“ **У НОВИМ САДЗЕ ЗА 2021. РОК**

Покраїнски секретарият за образованє, предписаня, управу и национални меншини – национални заєднїци, у складзе зоз Финансийним планом и финансийнима можлївосцами у буджетним 2021. року, будзе финансовац и софинансовац проєкти у обласци дзвиганя квалитету образовно-воспитного процесу штреднього образованя – трошки участвованя штреднїх школох зоз шедзиском у АП Войводини на EXPOONLINE сайму образованя „Драгокази“ у Новим Садзе за 2021. рок у суми **1.000.000,00 динари.**

Право участвовац на Конкурсу маю установи штреднього образованя на териториї АП Войводини, чий снователь Република Сербия, автономна покраїна або єдинка локалней самоуправи. Наведзени средства наменєни за дзвиганє квалитету образовно-воспитного процесу штреднього образованя – за трошки участвованя штреднїх школох зоз шедзиском у АП Войводини на EXPOONLINE сайму образованя „Драгокази“ у Новим Садзе за 2021. рок, хтори ше отрима у периодзе од 24. до 26. марца 2021. року.

 Подношитель прияви, ґу прияви на конкурс, треба же би приложел:

1. фотокопию потвердзеня о порцийним идентификацийним чишлє,
2. понукнуце/предрахунок понукача за трошки участвованя на EXPOONLINE сайму образованя „Драгокази“ у Новим Садзе за 2021. рок.

**ОДЛУЧOВАНЄ О ВИМАГАНЬОХ И СПОСОБ АПЛИКОВАНЯ**

О додзельованю средствох хасновательом одлучує покраїнски секретар цо компетентни за роботи образованя на предкладанє Комисиї за запровадзованє конкурсу, хтора розпатра прияви цо сцигли.

Критериюми за додзельованє средствох у складзе зоз членом 11. точка 2. алинея 1, 2. и 5. Правилнїка о додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за финансованє и софинансованє програмох и проєктох у обласци основного и штреднього образованя и воспитаня у Автономней Покраїни Войводини тоти:

- велькосц цильней ґрупи хторей наменєна on-line презентация установи,

- ступень уключеносци цильней ґрупи хторей проєкт наменєни до on-line презентациї установи,

- уключеносц партнерских институцийох до реализациї проєкту.

Секретарият затримує право од подношителя вимаганя, по потреби, питац додатну документацию або информациї.

Кед прияву подписує особа хтора ма овласценє, нєобходне приложиц и шорови документ о овласценю за подписованє.

Прияву на конкурс ше подноши у писаней форми, на єдинственим формуларе хтори ше обявює на интернет-боку Секретарияту.

**Єдна правна особа може поднєсц єдну прияву.**

Резултати конкурсу ше обяви на интернет-боку Секретарияту.

**Термин за подношенє приявох на конкурс то 4. марец 2021. року.**

Прияви з потребну документацию ше подноши на адресу:

Покраїнски секретарият за образованє, предписаня, управу

и национални меншини – национални заєднїци

„Конкурс за трошки участвованя на EXPOONLINE сайму образованя „Драгокази“ у Новим Садзе за 2021. рок“

Булевар Михайла Пупина 16

21000 Нови Сад

Комисия нє будзе розпатрац:

* нєподполни прияви,
* нєблагочасни прияви,
* нєдошлєбодзени прияви (прияви хтори поднєсли особи хтори нєовласцени и субєкти хтори нє предвидзени з конкурсом),
* прияви хтори ше нє одноша на з конкурсом предвидзени наменки,
* прияви хасновательох хтори у предходним периодзе нє оправдали додзелєни средства прейґ финансийних и наративних звитох.

Формулар питальнїка мож превжац **од** **24. фебруара 2021. року** на урядовей Web-презентациї Покраїнского секретарияту за образованє, предписаня, управу и национални меншини – национални заєднїци: [**www.puma.vojvodina.gov.rs**](http://www.puma.vojvodina.gov.rs/)**.**

Информациї у вязи з конкурсом мож достац на телефон: 021/ 487 48 67, 487 42 41.

 ПОКРАЇНСКИ СЕКРЕТАР,

 Жолт Сакалаш